CELEX: 32011R0034
Language: lv
Date: 2011-01-18 00:00:00
Title: Komisijas Regula (ES) Nr. 34/2011 ( 2011. gada 18. janvāris ), ar ko groza Regulu (EK) Nr. 288/2009, ar kuru paredz sīki izstrādātus noteikumus par Padomes Regulas (EK) Nr. 1234/2007 piemērošanu attiecībā uz Kopienas atbalstu augļu un dārzeņu, pārstrādātu augļu un dārzeņu un banānu produktu piegādei bērniem mācību iestādēs saskaņā ar programmu “Augļi skolai”

19.1.2011   
            
            
               LV
            
            
               Eiropas Savienības Oficiālais Vēstnesis
            
            
               L 14/6
            
         KOMISIJAS REGULA (ES) Nr. 34/2011
   (2011. gada 18. janvāris),
   ar ko groza Regulu (EK) Nr. 288/2009, ar kuru paredz sīki izstrādātus noteikumus par Padomes Regulas (EK) Nr. 1234/2007 piemērošanu attiecībā uz Kopienas atbalstu augļu un dārzeņu, pārstrādātu augļu un dārzeņu un banānu produktu piegādei bērniem mācību iestādēs saskaņā ar programmu “Augļi skolai”
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 103.h panta f) punktu saistībā ar tās 4. pantu,
   tā kā:
   
               (1)
            
            
               Komisijas Regulā (EK) Nr. 288/2009 (2) ir izklāstīti sīki izstrādāti noteikumi Eiropas programmai “Augļi skolai”, kas izveidota ar Regulas (EK) Nr. 1234/2007 103.ga pantu. Ņemot vērā pieredzi, kas gūta programmas “Augļi skolai” pirmajā īstenošanas gadā, un lai veicinātu, ka dalībvalstis to īsteno, ir jāgroza vairāki Regulas (EK) Nr. 288/2009 noteikumi.
            
         
               (2)
            
            
               Regulas (EK) Nr. 288/2009 4. pantā ir izklāstīti noteikumi par atbalstu augļu un dārzeņu, pārstrādātu augļu un dārzeņu un banānu produktu piegādei bērniem saskaņā ar programmu “Augļi skolai”, tostarp noteikumi par atbalsta piešķiršanu un pārdali. Lai dalībvalstīm palīdzētu atbalsta pieteikuma aizpildīšanā un nodrošinātu, ka nav nekādu šaubu par pieprasītā atbalsta summu, dalībvalstīm atbalsta pieteikums būtu jāiesniedz kopā ar stratēģiju, izmantojot īpašu veidlapu.
            
         
               (3)
            
            
               Pievienotās vērtības nodokli nekādā gadījumā nevar uzskatīt par attiecināmajiem izdevumiem, par kuriem var saņemt Regulas (EK) Nr. 1234/2007 103.ga pantā minēto Savienības atbalstu. Ņemot vērā, ka finanšu pārvaldības un kontroles nolūkos attiecībā uz attiecināmajiem izdevumiem ir vajadzīgi skaidri noteikumi, šajā sakarā ir jāprecizē attiecināmās izmaksas saskaņā ar programmu “Augļi skolai”.
            
         
               (4)
            
            
               Regulas (EK) Nr. 288/2009 5. panta 1. punkta b) apakšpunkta ii) un iii) punktā ir paredzētas attiecināmās izmaksas attiecīgi saistībā ar uzraudzību un vērtēšanu un komunikāciju. 7. pantā ir paredzēti vispārīgi nosacījumi atbalsta pretendentu apstiprināšanai. Lai nodrošinātu programmas “Augļi skolai” elastīgāku īstenošanu, ir jāgroza 7. pants tā, lai nodrošinātu, ka pakalpojumus saistībā ar uzraudzību un vērtēšanu un komunikāciju var sniegt atbalsta pretendenti, kas paši neizmanto vai nepiegādā produktus, kurus finansē saskaņā ar programmu “Augļi skolai”.
            
         
               (5)
            
            
               Regulas (EK) Nr. 288/2009 14. pantā ir paredzēta Eiropas programmas “Augļi skolai” plakāta izmantošana. Pēc Lisabonas līguma stāšanās spēkā atsauce uz “Eiropas Kopienu” ir jāaizstāj ar atsauci uz “Eiropas Savienību”. Vienlaikus dalībvalstīm ir jāļauj pieņemamā laikposmā turpināt izmantot iepriekš sagatavotos plakātus un informācijas līdzekļus.
            
         
               (6)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 288/2009 groza šādi.
   
               1.
            
            
               Regulas 4. panta 1. punktu aizstāj ar šādu punktu:
               “1.   Dalībvalstis, kuras izveido programmu “Augļi skolai”, vienu vai vairākus gadus periodā no 1. augusta līdz 31. jūlijam var pieprasīt atbalstu, kas minēts Regulas (EK) Nr. 1234/2007 103.ga pantā, iesniedzot savu stratēģiju Komisijai līdz tā gada 31. janvārim, kad sākas minētais periods. Stratēģijai pievieno atbalsta pieteikumu, kas sagatavots saskaņā ar IIa pielikumā doto paraugu, arī gadījumos, kad stratēģija attiecas uz vairāk nekā vienu gadu.”
            
         
               2.
            
            
               Regulas 5. panta 1. punkta ievaddaļu aizstāj ar šādu ievaddaļu:
               “Attiecināmās izmaksas, izņemot pievienotās vērtības nodokli (PVN), par kurām var saņemt Regulas (EK) Nr. 1234/2007 103.ga pantā minēto Savienības atbalstu, ir šādas:”.
            
         
               3.
            
            
               Regulas 6. panta 2. punkta e) apakšpunkta ii) punktu aizstāj ar šādu punktu:
               
                           “ii)
                        
                        
                           uzraudzību, novērtēšanu un/vai komunikāciju.”
                        
                     
         
               4.
            
            
               Regulas 7. panta pirmajā daļā iekļauj šādu jaunu aa) punktu:
               
                           “aa)
                        
                        
                           izmantot atbalstu programmas “Augļi skolai” uzraudzībai un novērtēšanai, kā norādīts 12. pantā, vai komunikācijai;”.
                        
                     
         
               5.
            
            
               Regulas 10. panta 1. punktu groza šādi:
               
                           a)
                        
                        
                           minētā punkta b) apakšpunkta beigās svītro vārdu “un”;
                        
                     
                           b)
                        
                        
                           pievieno šādu jaunu d) apakšpunktu:
                           
                                       “d)
                                    
                                    
                                       pamatojuma dokumentus, kurus nosaka dalībvalstis.”
                                    
                                 
                     
         
               6.
            
            
               Regulas 14. pantu aizstāj ar šādu pantu:
               “14. pants
               Eiropas programmas “Augļi skolai” plakāts
               1.   Dalībvalstīm, kuras piedalās Eiropas programmā “Augļi skolai”, jāinformē sabiedrība par to, ka programma tiek īstenota ar Eiropas Savienības finansiālu atbalstu. Tālab, ievērojot III pielikumā noteiktās obligātās prasības, dalībvalstis izgatavo plakātu. Plakātu novieto labi redzamā vietā un tā, lai informācija būtu labi salasāma, pie līdzdalīgās izglītojošās iestādes galvenās ieejas.
               2.   Ja kāda dalībvalsts nolemj, ka tā neizmantos šā panta pirmajā punktā minēto plakātu, tad dalībvalsts savā stratēģijā nepārprotami paskaidro, kā tā iecerējusi informēt sabiedrību par Eiropas Savienības finansiālo ieguldījumu programmas īstenošanai. Dalībvalsts programmas “Augļi skolai” tīmekļa vietnēs vai citos informācijas vai reklāmas līdzekļos iekļauj Eiropas Savienības karoga attēlu un norādi uz Eiropas programmu “Augļi skolai” un Eiropas Savienības finansiālo atbalstu.
               3.   Norādēm uz Eiropas Savienības piešķirto finansiālo atbalstu jābūt vismaz tikpat redzamām kā norādēm par citu privātu vai valsts iestāžu atbalstu dalībvalsts programmai.
               4.   Dalībvalstis līdz 2012. gada 31. augustam var turpināt izmantot plakātus un citus informācijas līdzekļus, kas sagatavoti pirms 2011. gada 31. janvāra, pamatojoties uz to izgatavošanas laikā piemērotajiem tiesību aktiem.”
            
         
               7.
            
            
               Regulas 15. pantu groza šādi:
               
                           a)
                        
                        
                           panta 1. punkta otrās daļas a) apakšpunktu aizstāj ar šādu apakšpunktu:
                           
                                       “a)
                                    
                                    
                                       uzraudzības rezultātus, kā paredzēts regulas 12. panta 1. punktā;”;
                                    
                                 
                     
                           b)
                        
                        
                           panta 4. punktu aizstāj ar šādu punktu:
                           “4.   Ja šīs regulas 3. pantā minētā stratēģija tiek mainīta, dalībvalsts par savu jauno stratēģiju nekavējoties paziņo Komisijai, vēlākais līdz nākošā gada 31. janvārim nosūtot pa e-pastu informāciju uz šā panta 1. punkta pirmajā daļā minēto adresi.”
                        
                     
         
               8.
            
            
               Iekļauj jaunu IIa pielikumu, kā izklāstīts šīs regulas pielikumā.
            
         
               9.
            
            
               Regulas III pielikuma pēdējo ievilkumu aizstāj ar šādu ievilkumu:
               “ “Ar Eiropas Savienības finansiālu atbalstu mūsu [ieraksta izglītības iestādes veidu (piemēram, bērnudārzs, sākumskola vai skola)] piedalās Eiropas programmā “Augļi skolai”.” Uz plakāta attēlo Eiropas Savienības simbolu.”
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 18. janvārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 94, 8.4.2009., 38. lpp.
   
      PIELIKUMS
      
         
            “IIa PIELIKUMS
            
               Atbalsta pieteikums, kuru dalībvalstis iesniedz saskaņā ar 4. panta 1. punktu
            
            
                         
                     
                     
                        Dalībvalsts
                     
                     
                         
                     
                  
                         
                     
                     
                        Mācību gads
                     
                     
                         
                     
                  
                         
                     
                     
                        4. panta 3. punktā un II pielikumā minētais atbalsta orientējošais apjoms, izteikts EUR
                     
                     
                         
                     
                  
                        Q1
                     
                     
                        Iespēja izmantot vairāk nekā orientējošo apjomu, kas minēts 4. panta 3. punktā un II pielikumā
                     
                     
                        Jā
                     
                     
                        Nē
                     
                  
                        Q2
                     
                     
                        Ja atbilde uz jautājumu Q1 ir “Nē”, pieprasītais apjoms EUR
                     
                     
                        (cipariem)
                     
                     
                        (vārdiem)
                     
                  
                        Q3
                     
                     
                        Ja atbilde uz jautājumu Q1 ir “Jā”, maksimālais pieprasītais papildapjoms EUR (papildus orientējošajam apjomam)
                     
                     
                        (cipariem)
                     
                     
                        (vārdiem)”